text: কৌশিক নাগিন্দা অমলিন (; জন্ম: ৭ এপ্রিল, ১৯৬৫) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৮ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
  
  দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন কৌশিক অমলিন।
  
  খেলোয়াড়ী জীবন 
  ১৯৮৫-৮৬ মৌসুম থেকে ১৯৮৭-৮৮ মৌসুম পর্যন্ত কৌশিক অমলিনের প্রথম-শ্রেণীর খেলোয়াড়ী জীবন চলমান ছিল। 
  ইংল্যান্ড বি দলের বিপক্ষে দূর্দান্ত ক্রীড়াশৈলী প্রদর্শন করেছিলেন তিনি। ফলশ্রুতিতে, দল নির্বাচকমণ্ডলী তার দিকে দৃষ্টি নিবদ্ধ করে। ডানহাতি ফাস্ট-মিডিয়াম বোলার ছিলেন তিনি। তীক্ষ্ণ পেস প্রয়োগে ইনসুইং বোলিংয়ে দক্ষ ছিলেন।
  
  সমগ্র খেলোয়াড়ী জীবনে দুইটিমাত্র টেস্ট ও আটটি একদিনের আন্তর্জাতিকে অংশগ্রহণ করেছেন কৌশিক অমলিন। ২২ মার্চ, ১৯৮৬ তারিখে কলম্বোয় সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ফেব্রুয়ারি, ১৯৮৮ তারিখে পার্থে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
  
  ১৯৮৫-৮৬ মৌসুমে নিজ দেশে পাকিস্তান দলের আগমন ঘটে। বিশ বছর বয়সী কৌশিক অমলিনকে সিরিজের চূড়ান্ত টেস্টের জন্য শ্রীলঙ্কা দলের সদস্যরূপে মনোনীত করা হয়। নতুন বল হাতে নিয়ে ৩/৫৯ বোলিং পরিসংখ্যান গড়েন। মোহসিন খান ও জাভেদ মিয়াঁদাদ তার শিকারে পরিণত হয়েছিলেন।
  
  ১৯৮৭-৮৮ মৌসুমে দলের সাথে অস্ট্রেলিয়া গমন করেন। এ সফরে নিজের অপর টেস্টটি খেলেন। পার্থে সিরিজের একমাত্র টেস্টটিতে শ্রীলঙ্কা দলের শোচনীয় পরাজয় ঘটে। তবে, অস্ট্রেলিয়ার একমাত্র ইনিংস তিনি ৪/৯৭ লাভ করেছিলেন।
  
  তথ্যসূত্র
  
  আরও দেখুন 
   অমল সিলভা
   কৌসলা কুরুপ্পুয়ারাচ্চি
   শ্রীলঙ্কান টেস্ট ক্রিকেটারদের তালিকা
   প্রথম-শ্রেণীর ক্রিকেট দলসমূহের বর্তমান তালিকা
   শ্রীলঙ্কান একদিনের আন্তর্জাতিক ক্রিকেটারদের তালিকা
  
  বহিঃসংযোগ 
   
   
  
  বিষয়শ্রেণী:১৯৬৫-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:শ্রীলঙ্কান ক্রিকেটার
  বিষয়শ্রেণী:শ্রীলঙ্কার টেস্ট ক্রিকেটার
  বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
title: কৌশিক অমলিন